14/12/2011 | Administración LocalMunicipal
Mugardos
Aprobación definitiva do Regulamento de uso e funcionamento do Centro Cívico Municipal do Concello de Mugardos

Regulamento de uso e funcionamento do Centro Cívico Municipal do Concello de Mugardos O Concello Pleno aprobou inicialmente, en sesión realizada o día 29/122008 o Regulamento de uso e funcionamento do Centro Cívico Municipal do Concello de Mugardos, publicado o anuncio no Boletín Oficial da Provincia número 21 do día 27/01/2009, e ten sido elevado a definitivo ao non terse formulado reclamacións contra o dito acordo no prazo hábil concedido. Acto seguido e de conformidade co ar.70.2 da Lei reguladora das bases do réxime Local, se procede á publicación do texto íntegro: O alcalde Xosé Fernández Barcia REGULAMENTO DE USO E FUNCIONAMENTO DO CENTRO CÍVICO MUNICIPAL DO CONCELLO DE MUGARDOS I.–Obxecto. Regular o funcionamento básico do Centro Cívico Municipal dada a crecente necesidade de xerar un sistema de control e seguimento deste local dado o seu uso por parte do movemento asociativo. II.–Obxectivos. O Centro Cívico é a infraestrutura municipal posta a disposición da vecindade e que serve de referencia e identificación da labor sociocultural que desenvolve o Concello, poñendo ao alcance da cidadanía os medios necesarios para a súa participación na vida cultural e social mugardesa. Os obxectivos que persegue o Centro Cívico Municipal do Concello de Mugardos, con carácter xeral, son os seguintes: 1. Promover o desenvolvemento integral da persoa, fomentar a convivencia e incrementar a participación das veciñas e veciños na vida da vila e das parroquias, mediante a prestación de servizos públicos e o desenvolvemento de actividades.2. Establecer lugares de encontro para a vecindade, que poida servir de ponte para dar resposta a situacións de soidade e/ou illamento social.3. Fomentar as actividades de socialización a través de oportunidades de encontro e relación, como un dos xeitos máis efectivos de manter ás persoas no seu propio entorno.4. Facilitar o acceso ás actividades socioculturais para a mellora da calidade de vida. III.–Tipo de actividades a desenvolver. Actividades formativas: O Centro Cívico albergará as diversas actividades socioculturais que se leven a cabo no Concello (cursos, obradoiros ou similares), ben sexa a instancia municipal ou ben por iniciativa das distintas organizacións ou asociacións do concello, legalmente constituídas e inscritas nos rexistros públicos. Actividades informativas: O Centro Cívico será o espazo onde se celebren as distintas accións informativas e/ou de difusión que se promovan dende o Concello, ben sexa a instancia municipal ou ben por iniciativa das distintas organizacións ou asociacións do concello, legalmente constituídas e inscritas nos rexistros públicos., tales como charlas, xornadas, sesións informativas monográficas, ponencias, en relación a calquera temática de interese. Actividades lúdicas: • Actividades xeradas polas distintas asociacións ou entidades do Concello. • Calquera actividade de índole socio -cultural xerada por calquera das asociacións ou grupos organizados do Concello, legalmente constituídos e inscritos nos rexistros públicos, previa petición formal ao Concello. IV.–Usuarias/os. Poderán ser usuarias/os do Centro Cívico Municipal, previa autorización, aquelas persoas que figuren inscritas no padrón municipal de habitantes, ou que pertenzan a algunha das asociacións u organizacións con domicilio social no Concello. A Asociación de Minusválidos/as de Mugardos (AMMI), e a Asociación de Veciños/as Barrio Casas Baratas, terán neste local unha oficina de uso privado, para poder manter a resgardo o seu material. V.–Dereitos e deberes das persoas usuarias destes centros. A. Dereitos: 1. O uso e disfrute dos equipamentos de acordo coas normas de funcionamento que en cada caso, ou con carácter xeral se establezan.2. Participación nas actividades que en eles se leven a cabo, en base ás condicións específicas que se definan para cada actividade concreta. B. Deberes: 1. Respecto das normas básicas de convivencia.2. Adecuada utilización dos equipamentos e materiais do Centro Cívico.3. Haberá a disposición dos/as usuarios/as un formulario de queixas e suxerencias segundo o anexo II.4. As persoas responsábeis das organizacións e asociacións que resulten autorizadas para o uso das instalacións, han de garantir que despois do seu uso, as mesmas presenten un perfecto estado de limpeza e orde.5. O Concello fará unha limpeza periódica das instalacións. O incumprimento destes deberes poderá dar lugar á exclusión do uso do local ou participación nas actividades e á esixencia de responsabilidade polos danos que se causen. VI.–Normas de funcionamento. A. Horario: 1. Con carácter xeral, a apertura estará condicionada á realización por parte do Concello das distintas actividades que se vaian a desenvolver, sen perxuízo de que a proposta de particulares, que reúnan os requisitos, se solicite o seu uso para o desenvolvemento de distintas accións de carácter eminentemente socio-cultural. B. Chaves: Dada a importancia dos equipamentos e materiais existentes no Centro Cívico, e para seu correcto uso, o Concello terá un control estricto das chaves de acceso tanto ao edificio, como a súas distintas dependencias. As chaves se recollerán e se entregarán no departamento de servizos sociais do Concello de Mugardos. Para elo se elaborará, por un lado, unha ficha de control para o uso puntual das instalacións do Centro Cívico, na que figurará: a) Día de recollida das chaves, b) concepto de uso, c) usuario que as recolle, d) identificación da chave, e) sinatura, f) día de entrega g) persoa que fai dita entrega. A AMMI e a Asociación de Veciños/as Barrio Casas Baratas disporán dunha chave do Centro Cívico que non poderá ser transferida nin prestada a ningunha persoa ou entidad, sen o permiso previo do Concello. VII.–Solicitudes de uso das instalacións. Poderán presentar solicitudes para o uso do citado local, aquelas persoas que, en representación dunha asociación legalmente constituída e inscrita no rexistro público do Concello de Mugardos, precisen dun local para realiar a súa actividade. As solicitudes faranse en instancia formalizada (anexo I), a recoller no departamento de Servizos Sociais do Concello de Mugardos, ou ben por descarga na páxina web do Concello de Mugardos: www.concellodemugardos.com.VIII.–Competencias. A dependencia do Centro Cívico é municipal, por tanto corresponderá ao órgano municipal competente en cada caso a regulación do funcionamento dos mesmos e o control, supervisión e coordinación das actividades que neles se leven a cabo. O uso das distintas organizacións ou asociacións do local, nomeadamente a AMMI e a Asociación de Veciños/as Barrio Casas Baratas, non otorga dereito algún á continuidade no uso autorizado, podendo o Concello dispor libremente outros usos en función das necesidades municipais. Para o non previsto neste Regulamento e que esté en relación co Centro Cívico Municipal estarase ao que dispoña o Concello de Mugardos, ou o seu órgano competente, nomeadamente a comisión de Coordinación, formada por 2 membro da Comisión de Benestar, e 1 membro de cada unha das asociacións. IX.–Publicidade e difusión. Este Regulamento será exposto no Centro Cívico Municipal así como no taboleiro de anuncios do Concello. O que se fai público para xeral coñecemento e efectos, poñendo de manifesto que contra o citado regulamento poderán interpoñer recurso contencioso -administrativo a partir da súa publicación, nos termos expresados na lexislación reguladora de dita xurisdicción. Mugardos, 5 de decembro de 2011.